
                                                              Z A P I S N I K
s 48. sjednice Vijeća Mjesnog odbora Utrine,
održane dana 09. travnja 2025.
u objektu Mjesnog odbora Utrine u Zagrebu, Barčev trg 16,
s početkom u 18:00h

NAZOČNI ČLANOVI VIJEĆA:
Milan Božić, Dario Laštre, Marija Luić, Štefica Ljubić Karaga, Mira Matačić, Tajna Pavlović Stojić, Ivan Vranković
Odsutni: Aleksandra Čar
Ostali nazočni: 
Predsjedava Ivan Vranković, predsjednik Vijeća
Predsjednik konstatira da je na početku sjednice nazočno 7 od ukupno 8 članova Vijeća, što znači da Vijeće može pravovaljano odlučivati te otvara sjednicu
Vijeće sa 7 glasova ZA uz izmjene prihvaća Zapisnik s 47. sjednice Mjesnog odbora održane 17.ožujka 2025. 
              Vijeće JEDNOGLASNO utvrđuje

D N E V N I   R E D

DNEVNI RED

1. Prijedlog održavanja, čišćenja i košnje sportskog vježbališta kod l. gimnazije, zaključak-donosi se
2. Korištenje prostora MS Utrine za Udrugu "T-a-t-e", zaključak, donosi se
3. Pitanja, prijedlozi i obavijesti



Ad. 1. Prijedlog  održavanja, čišćenja i košnje sportskog vježbališta kod l. gimnazije

Članovi Vijeća usmeno obavještava predsjednik Vijeća

Nakon rasprave članovi Vijeća jednoglasno donose:

ZAKLJUČAK
o prijedlogu održavanja, čišćenja i košnje vježbališta kod 1. gimnazije


1. Vježbalište kod l. gimnazije godinama je neodržavano, odnosno do sada nije evidentirano tko je službeno mjerodavan za njegovo održavanje i košnju trave. Vježbalište se djelomično uređivalo na inicijativu Mjesnog odbora u suradnji s različitim udrugama i uz sudjelovanje obiju škola (l. gimnazije i Ugostiteljsko turističkog učilišta ) kroz razne akcije čišćenja i bojanja tribina. Na inicijativu Mjesnog odbora Utrine postavljeno je odbojkaško igralište s visokom mrežom, a ranije je predloženo i predviđa se uređenje atletske staze, mreža iza golova na rukometnom terenu te work out vježbališta te je procedura za sada u tijeku. Budući da je za održavanje i čišćenje igrališta odgovoran Ured za obrazovanje, sport i mlade tražimo od nadležnih da se preuzme briga o vježbalištu. Dugo godina je vježbalište zanemareno na način da su koševi za smeće često pretrpani i iz njih ispada otpad, klupe često zapuštene i polomljene, te da su travnjaci zarasli i neodržavani, Vijeće Mjesnog odbora Utrine predlaže da se vježbalište kod l. gimnazije stavi u redovno održavanje sportske opreme i terena te čišćenje smeća i koševa na cijelom igralištu uz postavljanje dodatnih koševa. 

   2. Vijeće Mjesnog odbora Utrine traži od Vijeća Gradske četvrti Novi Zagreb – istok
da podrži zahtjev te zahtjev uputi nadležnom Gradskom ured za mjesnu samoupravu, promet, civilnu zaštitu i sigurnost, Gradskom uredu za obrazovanje, sport i mlade te Zagrebačkom holdingu, podružnici Zrinjevac.

3. Ovaj zaključak dostavlja se Vijeću Gradske četvrti Novi Zagreb – istok i Gradskom
ured za mjesnu samoupravu, promet, civilnu zaštitu i sigurnost.



Ad. 2.   Korištenje prostora MS Utrine za Udrugu "T-a-t-e"

Članovi Vijeća dobili su pismeni materijal uz poziv

Nakon rasprave Vijeće jednoglasno donosi:
 

ZAKLJUČAK 
o povremenom korištenju prostora Mjesne samouprave Utrine 
za potrebe Udruge “T-a-t-e”

1. Udruzi “T-a-t-e” odobrava se nastavak povremenog korištenja prostora, velika dvorana, 
površine 55 m 2 u objektu mjesne samouprave, Zagreb, Barčev trg 16, u terminu:
 ponedjeljak i petak od 6,00 do 12,00 sati. Termin ponedjeljkom popodnevni sati od 16,00 do 22,00 sata Vijeće nije odobrilo jer su prostori zauzeti. Predlaže se udruzi da u suradnji s drugim udrugama i strankama koje imaju popodnevne termine dogovori povremeno korištenje prostora u njihovim terminima i u suglasnosti s Mjesnom samoupravom. 

2. Prostor iz točke 1. ovog zaključka,  Udruga “T-a-t-e” će koristiti bez naknade 

3. O povremenom korištenju prostora iz točke 1. ovog zaključka, Gradski ured za
mjesnu samoupravu, promet, civilnu zaštitu i sigurnost izdat će odobrenje o
korištenju, a u skladu s ovim zaključkom.

4. Ovaj Zaključak dostavlja se Vijeću Gradske četvrti Novi Zagreb – istok i Gradskom
ured za mjesnu samoupravu, promet, civilnu zaštitu i sigurnost.





Ad. 3. Pitanja, prijedlozi i obavijesti

>Članica Vijeća Marija Luić obavještava prisutne o informacijama sa sastanka u vezi obnove Tržnice Utrine održanog u ponedjeljak 7. travnja. Planovi za obnovu tržnice su u tijeku, raspravljalo se o usaglašavanju glavnog projektanta i projektanta nadležnog za obnovu vanjskog oboda. Potvrđeno je da se ide u obnovu krova. 
Na sastanku je bilo i govora o mogućim popratnim sadržajima nakon radnog vremena na tržnici te su u tu svrhu moguće i ugradnje dodatnih utičnica za eventualne radionice, sajmove i slično.
Bilo je i govora da fiksnih stolova neće biti te da će se kao zaštita od štakora i golubova napraviti klizna vrata.
Razmatra se i zatvaranje dijela parkirališta tijekom obnove kako bi na tom dijelu bili premješteni štandovi prodavača s namirnicama.
>Predsjednik Vijeća Ivan Vranković obavještava prisutne o raspuštanju ovog saziva Vijeća te o razduživanju ključeva prostorija Vijeća nadležnom Uredu za mjesnu samoupravu, promet, civilnu zaštitu i sigurnost.
>Članica Vijeća Štefica Ljubić Karaga ponovno postavlja pitanje imenovanja Trga Alojzija Stepinca kod l. gimnazije na mjestu gdje je spomenik istome. Budući da je Vijeće Gradske četvrti Novi Zagreb istok odbilo prijedlog uz obrazloženje da imenovanje nije primjereno zbog tradicije naziva ulica u Utrinama po hrvatskim jezikoslovcima i povjesničarima, povjesničarkama te iznimno istaknutoj sportašici vrlo značajnoj za povijest hrvatskog sporta ali i zbog kontroverzi oko samog Stepinca, Vijeće mjesnog odbora njezino pitanje ponovno smatra nepotrebnim jer se dva puta u ovom mandatu Vijeće izjasnilo kroz zaključak da želi imenovanje Trga ali prijedlog nije prošao odobrenje nadležnih tijela i odbora. 

Sjednica je završila u 19 sati i 10 minuta


KLASA: 024-08/25-003/885 
URBROJ: 251-13-11-2/010-25-2
Predsjednik
Zapisnik vodila:                                                    	 Vijeća Mjesnog odbora
Tajna Pavlović Stojić
[bookmark: _GoBack]Zapisnik sastavio:  	Ivan Vranković  v.r.          
Albert Sliško

„Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Mjesnog odbora Utrine te stoga Vijeće nije prihvatilo Zapisnik 48. sjednice.“

